**Dohodovacie konanie (DK) na osobné náklady a prevádzku - august 2020**

Dohodovacie konanie upravuje §8c zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov.

**Do DK vstúpilo do konca júna 2020 celkom 286 zriaďovateľov, z toho:**

* 7 okresných úradov v sídle kraja,
* 3 vyššie územné celky,
* 254 obcí,
* 12 cirkevných zriaďovateľov,
* 10 súkromných zriaďovateľov.

**Celkové požiadavky** zriaďovateľov, ktorí vstúpili do DK predstavovali finančný objem

**21 084 282 €. OÚ** **odporučili** dofinancovanie v celkovom objeme **20 061 126 €,** z toho **16  393 042 €** na osobné náklady. **Sekcia financovania regionálneho školstva** vzhľadom na zdrojové možnosti ŠR odporučila dofinancovanie vo výške **5 339 340** **€.**

**Kritéria prideľovania finančných prostriedkov prostredníctvom DK**

Postup pri výpočte potreby na dofinancovanie osobných nákladov bol nasledovný:

Pre každého zriaďovateľa bola vypočítaná očakávaná potreba osobných nákladov do konca roka z výkazu Škol(MŠVVŠ SR) 1-04 podľa skutočnosti za prvý štvrťrok 2020. Vzhľadom na disponibilné zdroje na DK bola nastavená pohyblivá zložka na 0%. Takto vzniknutá potreba bola porovnaná s normatívnym príspevkom na osobné náklady u každého zriaďovateľa. U zriaďovateľov, kde vyšla potreba väčšia ako zdroje, bolo navrhnuté dofinancovanie na sumu zodpovedajúcu rozdielu medzi potrebou a zdrojmi, ktorá sa upravovala tak aby:

 - boli zohľadnené disponibilné zdroje na DK,

* nepresahovala požiadavku zriaďovateľa alebo odporúčanie OU,
* bol zohľadnený počet žiakov na pedagóga u zriaďovateľa (pri nízkom počte žiakov na pedagóga bola suma krátená),
* bol zohľadnený počet nepedagógov na pedagóga u zriaďovateľa (pri vysokom počte nepedagógov na pedagóga bola suma krátená),
* percento čerpania osobných nákladov bolo primerané k sledovanému obdobiu,
* neboli poskytnuté finančné prostriedky zriaďovateľom, ktorí majú v školách menej ako 10 žiakov,
* boli poskytnuté minimálne finančné prostriedky zriaďovateľom, ktorí majú v školách menej ako 30 žiakov,
* boli zohľadnené výchovno-vzdelávacie potreby žiakov pre marginálne skupiny a národnostné menšiny,
* boli zohľadnené požiadavky zriaďovateľov pri rušení škôl.

V Bratislave dňa 5.8.2020